કેટલાય કલાકો પછી, અમુક પ્રાથમિક તપાસ અને મેડીકલ ટેસ્ટનો ખર્ચો કર્યા પછી, અંતે જયારે તેમનો વારો આવે છે, ત્યારે ડોક્ટર તેના પતિને અંદર તપાસે છે અને લતા બહાર પોતાના શ્વાસ અધ્ધર રાખીને બધું સારું હોય એવી આશાએ બેઠી હોય છે. પરંતુ ડોક્ટર તો તેને હજારો રૂપિયાના બીજા નવા ટેસ્ટ કરાવવાનું કહીને તેને નિરાશ કરી દે છે. હવે અહી એવો કોઈ વિકલ્પ જ નથી હોતો કે તે આટલાં પૈસા ખર્ચી શકે. આંસુભરી આંખે તે કોઈ બીજો રસ્તો કાઢવાની ડોકટરને તેમજ ઈસ્પિતાલને વિનંતી કરી જુએ છે, પરંતુ કઈ વળતું નથી. બપોર તો અહી જ થઇ ચુકી હતી, અને તેમને પાછું પોતાના ગામે પણ જવાનું હતું. દુ:ખી અને નિરાશ થઇને તેઓ બંને એકબીજાની સામું જુએ છે, એક એવો ડર પણ મનમાં અનુભવાતો હોય છે તેઓ હવે એકબીજાનો સાથ બહુ લાંબો સમય નહિ માણી શકે. થોડી નકાર અને અવિશ્વાસની લાગણી અનુભવાય છે. અને તેઓને એ વાતનું પણ ભાન થાય છે કે તેમને બન્નેએ સવારનું કઈ ખાધું નહોતું, અરે એક પ્યાલો પાણીનો પણ પીધો નહોતો.